
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 23 martie 2010               

PL-x  76/2010                     


AVIZ

asupra proiectului de Lege pentru ratificarea 

Statutului Agenţiei Internaţionale pentru Energie Regenerabilă (IRENA), 
deschis spre semnare la Bonn la 26 ianuarie 2009, 

semnat de România la Bonn la 26 ianuarie 2009
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Statutului Agenţiei Internaţionale pentru Energie Regenerabilă (IRENA), deschis spre semnare la Bonn la 26 ianuarie 2009, semnat de România la Bonn la 26 ianuarie 2009, trimis cu adresa  nr. PL-x  76 din 16 martie 2010 şi înregistrat cu nr. 31/168 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată. 

Proiectul de lege are ca obiect de reglementare ratificarea Statutului Agenţiei Internaţionale pentru Energie Regenerabilă (IRENA), adoptat la Bonn, la 26 ianuarie 2010, semnat de România la 26 ianuarie 2010. Statutul reprezintă un acord internaţional multilateral, încheiat la nivel de stat, care, prin conţinutul său, intră sub incidenţa art.19 din Legea nr. 590/2003 privind tratatele, urmând a fi supus ratificării de către Palamentul României.
 Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  23 martie 2010.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.103 din 11 februarie 2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege  face parte din categoria legilor ordinare. 
                          PREŞEDINTE,                            
SECRETAR,

                           Daniel BUDA                     
Gabriel ANDRONACHE

Consilier,

 Irina Petrescu

